مەلەکووت (چیرۆک)
مەلەکوت (بە فارسی: ملکوت) ناوی چێرۆکێکی درێژە لە بەھرام سادقی (بە فارسی: بهرام صادقی)، نووسەری فارسی ئێرانی . ئەم کتێبە سەعید سلێمانی کردویەتی بە کوردی و لە لایەن یانەی قەڵەم چاپ کراوە .
مەلەکوت یەکێکە لە رۆمانە هەرە دەگمەنە فەلسەفیەکانی وێژەی فارسی کە نیگایەکی تاریک و ڕەشبینانەی هەیە سەبارەت بە جیهان . بەھرام سادقی لە کەش و هەوایەکی کافکاییدا جیهانێکی جیاواز دەئافرێنێ تەواو ترسێنەر و سەیر و پڕ کارەسات. مەلەکوت رۆمانێکە بە ڕووداوێکی چاوەڕوان نەکراو دەست پێدەکات، کارەسات بە شەو دەست پێدەکات و لە سپێدەدا ، دوای لە ناوچونی کەسایەتییەکان کۆتایی پێدێت .  
چیرۆکەکە ئاوا دەس پێدەکات " لە کاتژمێر یازدەی شەوی چوار شەممەی ئەو حەوتەدا جنۆکە خۆ لە گیانی "ئاغای موەدەت" ڕادەکات. ئاغای موەدەت لەگەڵ سێ کەس لە هاوڕێکانی بۆ رابواردن و خواردنەوە چوون بۆ ناو باخەکەی ئەو لە دەرەوەی شار ...

لە وەرگێڕی ئەم بابەتە چەندین بابەتی تر لە چاپ دراون :
 دەرکەوتەی دڵخوازی مەرگ، لێکۆڵینەوە، وەزارەتی رۆشنبیری و لاوانی حکوومەتی هەرێمی کوردستان ٢٠١١
 تاپۆیەک لە تاریکیدا، کۆمەڵە چیرۆک، یانەی قەڵەم، سلێمانی ٢٠٠٩ 
 دوا سرودی بەلەموانەکان، کۆمەڵە شێعر، یانەی قەڵەم، سلێمانی ٢٠١١
 وەرزەکانی بەرزەخ، هەڵبژاردە لە کورتە چیرۆکی فارسی، و.سەعید سلێمانی، دەزگای چاپ و پەخشی سەردەم ٢٠٠٩

پەراوێزەکان

سەرچاوە 
 مەلەکوت، بەهرام سادقی، و.سەعید سلێمانی، یانەی قەڵەم چاپی یەکەم، سلێمانی - ٢٠١٠ ز

ڕۆمانە ئێرانییەکان